Resep: Pampoenkoekies | Netwerk24
Ná 27 jaar het die gewilde resepteboek Boerespyse 'n nuwe baadjie gekry: Hartskombuis: Boerekos van die ABO tot vandag. Die resep vir pampoenkoekies is in dié boek te vind.
Terwyl die vredesonderhandelinge by Vereeniging aan die gang was, het Jan F.E. Celliers een pond te lene gekry waarmee hy kos in die omgewing wou koop. By 'n plaas naby aan die laer wou die boer egter niks aan hom verkoop nie. Toe hy moedeloos omdraai, roep die man hom terug.
"Hij had twee pampoenen in zijn handen en gaf ze mijn present," word Celliers in Oorlogsdagboek van Jan F.E. Celliers aangehaal.
Dit was genoeg voorraad vir vier dae – 'n halwe pampoen per dag, fyngekook met 'n paar hande vol meel daardeur geroer, was voldoende kos vir een dag.
Die Boerekryger P.J. Jacobs vertel ook hoe hulle op kommando soms van sorghum en gekookte pampoen 'n soort pampoenkoekie gemaak het.
750 ml (3 k.) gaar boerpampoen, fyngemaak om 'n pulp te vorm
60 g (½ k.) koekmeel
2 ml (½ t.) sout
20 ml (4 t.) bakpoeier
'n Bietjie melk, indien nodig
1. Meng die pampoen en eiers.
3. Voeg dit by die pampoenmengsel en meng deeglik. Die mengsel moet slap wees. Voeg 'n bietjie melk by indien nodig.
4. Giet die olie ongeveer 1 cm diep in 'n braaipan en verhit.
5. Skep lepelsvol van die pampoenmengsel in die olie en braai alkante. Draai die koekies om wanneer dit goudbruin aan die een kant is. Wees versigtig om dan nie die ander kant te lank te braai nie.
6. Plaas die koekies direk uit die pan op 'n vadoek sodat die ergste olie kan dreineer.
7. Skep die koekies oor in 'n opdienskottel en sprinkel kaneelsuiker oor. Sit dit voor saam met suurlemoenskyfies en ekstra kaneelsuiker.
Hartskombuis bevat meer as 100 resepte en is ook propvol geskiedkundige brokkies en pragtige foto's.